เฮลล์คิทเช่นไทยแลนด์
รายชื่อตอน > ตอนที่ 15: การรันครัวนรกในรอบชิงชนะเลิศ (Final) ของเคอร์และบิวในฐานะ Head Chef

ออกอากาศ 19 พฤษภาคม 2567
ในรอบชิงชนะเลิศ บิว และ เคอร์ จะได้เลื่อนตำแหน่งขึ้นเป็นหัวหน้าเชฟ และได้เลือกผู้เข้าแข่งขันจำนวน 10 คนที่ถูกคัดออก (จิ๊บ, ลูกจรรย์, มารวย, เบียร์, พริกเผ็ช, เฟน, ใบตอง, เจมส์, เปียโร่ และเก่ง) มาเป็นผู้ช่วยภายในครัวของตนสำหรับการบริการครั้งสุดท้าย ซึ่งบิวได้คะแนนในรอบรองชนะเลิศมากกว่าเคอร์ จึงได้สิทธิ์เลือกสมาชิกทีมก่อน นอกจากนี้ คณะหัวหน้าเชฟยังได้ให้เลือกผู้ช่วยเชฟประจำทีมของตนด้วย โดยเคอร์ได้สิทธิ์เลือก ซึ่งเคอร์ได้เลือกเชฟอาร์ เชฟพฤกษ์จึงเป็นผู้ช่วยเชฟประจำทีมบิวไปโดยปริยาย
ผลการเลือกลูกทีม:
| ทีม | หัวหน้าเชฟ ประจำทีม | ผู้ช่วยเชฟ | สมาชิก> คนที่ 1 | สมาชิก> คนที่ 2 | สมาชิก> คนที่ 3 | สมาชิก> คนที่ 4 | สมาชิก> คนที่ 5 |
| --- | --- | --- | --- | --- | --- | --- | --- |
| ทีมสีแดง | เคอร์ | เชฟอาร์ | เปียโร่ | ลูกจรรย์ | เบียร์ | เฟน | เจมส์ |
| ทีมสีน้ำเงิน | บิว | เชฟพฤกษ์ | เก่ง | จิ๊บ | มารวย | ใบตอง | พริกเผ็ช |
บริการครั้งสุดท้าย (Final service):
| ประเภท | ประเภท | ประเภท | อาหารเรียกน้ำย่อย (Appetizer) | อาหารจานหลัก (Main Course)> เนื้อสัตว์ | อาหารจานหลัก (Main Course)> เครื่องเคียง | อาหารจานหลัก (Main Course)> ซอส | ของหวาน (Dessert) | ผู้ช่วยเหลือ (Supporter) |
| --- | --- | --- | --- | --- | --- | --- | --- | --- |
| ทีมสีแดง | เคอร์ | ผู้รับผิดชอบ | เฟน | เบียร์, เปียโร่ | เบียร์, เปียโร่ | เบียร์, เปียโร่ | ลูกจรรย์ | เจมส์ |
| ทีมสีแดง | เคอร์ | เมนู |  Memories in Spain  My First Lobster |  It's Audition Day  Grandmother's Chicken (Style Parisian) |  It's Audition Day  Grandmother's Chicken (Style Parisian) |  It's Audition Day  Grandmother's Chicken (Style Parisian) |  Pavlova Mango Sticky Rice  Opera Pandan | — |
| ทีมสีน้ำเงิน | บิว | ผู้รับผิดชอบ | จิ๊บ, พริกเผ็ช | เก่ง | มารวย | เก่ง | ใบตอง | — |
| ทีมสีน้ำเงิน | บิว | เมนู |  Heaven Asian Tapas  Slow Cooked Lobster |  Snow Fish in the Forest  Cow in the Backyard |  Snow Fish in the Forest  Cow in the Backyard |  Snow Fish in the Forest  Cow in the Backyard |  After a Storm Comes Calm  Six Hearts of Sweetness | — |
เเขกรับเชิญกิตติมศักดิ์: ทูลกระหม่อมหญิงอุบลรัตนราชกัญญา สิริวัฒนาพรรณวดี
เหตุการณ์ในระหว่างการบริการ: ในการบริการครั้งสุดท้าย ทีมเคอร์มีปัญหาเล็กน้อยในจานเรียกน้ำย่อย เพราะเคอร์พบว่าลูกจรรย์ราดซอสในจานทูน่าน้อยเกินไป จึงสั่งปรับปริมาณเพิ่ม ต่อมาในอาหารจานหลัก ทั้งทีมเคอร์และทีมบิวมีปัญหาการสื่อสาร โดยลูกทีมของเคอร์ไม่ตั้งใจฟังออเดอร์ที่เคอร์จะเรียก ส่วนลูกทีมของบิวหันไปถามจิ๊บแทน เชฟอ๊อฟจึงต้องเข้ามาเตือนสติบิวถึงความเป็นหัวหน้าเชฟ ต่อมา มีจานเรียกน้ำย่อยของทีมเคอร์ถูกตีกลับผ่านเชฟวิลแมน เพราะเปียโร่ทำกุ้งไม่ได้มาตรฐาน นอกจากนั้น เปียโร่ยังทำปลาดิบถึง 2 ครั้ง โดยเชฟวิลแมนเข้ามาตรวจสอบด้วยตนเองในครั้งที่สอง ต่อมา เชฟป้อมเข้าไปสอบถามแขกรับเชิญกิตติมศักดิ์ ทูลกระหม่อมหญิงฯ ประทานความคิดเห็นว่าซอสเขียวหวานในจานของทีมบิวหวานมากเกินไป เชฟป้อมจึงเข้าไปเตือนบิวในเรื่องดังกล่าว อีกทั้งทีมบิวเริ่มมีปัญหาในการจัดการอาหารจานหลักซึ่งล่าช้ามากถึง 7 โต๊ะ ทำให้เชฟวิลแมนต้องเข้ามาเตือน แต่ทันใดนั้น ก็มีจานอาหารของทีมเคอร์ถูกตีกลับอีกครั้งผ่านเชฟป้อม เพราะเบียร์ทำไก่ดิบ เมื่อทำใหม่เสร็จแล้ว เคอร์จึงนำจานใหม่ไปบริการและขอโทษลูกค้าด้วยตนเอง ต่อมา ทีมของบิวกลับมีปัญหาเกี่ยวกับตำแหน่งงานอีกครั้ง เชฟวิลแมนจึงต้องเข้ามาเตือน ส่วนในจานของหวาน ทีมบิวมีปัญหาเล็กน้อย เพราะใบตองส่งจานล่าช้า จนไอศกรีมในจานมะม่วงของทีมเคอร์เกือบละลาย อย่างไรก็ตาม ทั้งสองทีมได้นำออเดอร์ทั้งหมดบริการลูกค้าจนเสร็จสมบูรณ์ และเสร็จสิ้นการบริการอาหารเย็นครั้งสุดท้ายได้สำเร็จ
การตัดสิน: ทางรายการได้ให้ลูกค้าที่มารับประทานอาหารทั้ง 100 คน ลงคะแนนให้กับผู้เข้าแข่งขันทั้ง 2 คน เพื่อให้คณะหัวหน้าเชฟใช้เป็นส่วนหนึ่งในการพิจารณาตัดสิน หลังจากนั้น คณะหัวหน้าเชฟได้ใช้วิธีประกาศผลการตัดสินวิธีเดียวกับในเวอร์ชั่นสหรัฐ โดยให้บิวและเคอร์จับลูกบิดประตูคนละบานแล้วเปิดพร้อมกัน ซึ่งมีเพียงบานเดียวที่สามารถเปิดออกได้ และผู้ที่เปิดประตูออก ซึ่งถือเป็นผู้ชนะเลิศคนแรกของเฮลล์คิทเช่นไทยแลนด์ คือ บิว โดยได้รับเงินรางวัล 1,000,000 บาท และได้เข้าทำงานในภัตตาคารเครือเฮลล์คิทเช่นในประเทศไทย
ผู้ชนะเฮลล์คิทเช่นไทยแลนด์ ฤดูกาลที่ 1: บิว